اینگیلتره پرمیر لیگین ۲۸.جی هفته‌سین‌ده آرسنال، مسعود اؤزایلین گل ووردوغو قارشیلاشمادا بورنموثو ۵-۱ مغلوب ائتدی.
آرسنال، اؤز ائوینده آغیرلادیغی بورنموثو ۵-۱لیک سونوج ایله گئچه‌رک هفته‌نی اوچ پوئنله باشا چاتدیردی.
تورک فوتبال‌چی مسعود اؤزایلین ۴.جو دقیقه‌ده‌کی گلویلا ۱-۰ اؤنه گئچه‌ن آرسنال، ۲۷.جی دقیقه‌ده هنریک مخیتاریانین گلویلا فرقی ایکییه چیخاردی.
۳۰ یاش‌لی اؤزایل، تیمینین ایکینجی گلونون دا پاسینی وئردی.
بورنموث، فرانسالی فوتبالچی لیس موستین ۳۰.جو دقیقه‌ده آتدیغی گللا دورومو ۲-۱ه گتیردی و ایلک یاری بو حسابلا باشا چاتدی.
ایکینجی یارییا لورن کوشیلنی‌نین گلویلا باشلایان آرسنال، ۵۹.جو دقیقه‌ده پیر آوبامیانگ و ۷۸.جی دقیقه‌ده آلکساندر لاکازتین گللارییلا رقیبینی ۵-۱ مغلوب ائتدی.
